SNNP จับตากำไร Q2 “นิวไฮ” แตะ 114 ลบ. ดันทั้งปี 65 ทะลุ 500 ลบ.
SNNP จับตากำไรไตรมาส 2/65 “นิวไฮ” แตะ 114 ลบ. ดันทั้งปีทะลุ 500 ลบ. โบรกเชียร์ซื้อเป้า 20 บาท
SNNP จับตากำไรไตรมาส 2/65 “นิวไฮ” แตะ 114 ลบ. ดันทั้งปีทะลุ 500 ลบ. โบรกเชียร์ซื้อเป้า 20 บาท
18 ก.ค. 2565

บล.เคทีบีเอสที ระบุในบทวิเคราะห์วันนี้ (14 ก.ค.65) ว่า บริษัท ศรีนานาพร มาร์เก็ตติ้ง จำกัด (มหาชน) หรือ SNNP ยังคงคำแนะนำ “ซื้อ” ราคาเป้าหมายที่ 20.00 บาท อิง 2022E PER ที่ 38.0x ประเมินกำไรสุทธิไตรมาส 2/2565 ที่ 114 ล้านบาท (โต 48% เทียบช่วงเดียวกันของปีก่อน,โต 8% เทียบไตรมาสก่อนหน้า) กำไรขยายตัว เทียบช่วงเดียวกันของปีก่อน หนุนโดย
1) รายได้รวมขยายตัวโต 24% เทียบช่วงเดียวกันของปีก่อน จากรายได้ทั้งในและต่างประเทศทำสถิติสูงสุดใหม่, 2) GPM ขยายตัว เทียบช่วงเดียวกันของปีก่อน จากeconomy of scale ด้านกำไรขยายตัว เทียบไตรมาสก่อนหน้า ส่งผลจาก 1) รายได้รวมขยายตัว, และ 2) GPM ปรับตัวลง เทียบไตรมาสก่อนหน้า โดยค่าจ้างแรงงานที่เพิ่มขึ้น จากการเร่งกำลังการผลิต และ raw material ที่ปรับตัวเพิ่มขึ้น มองว่า GPM ชะลอตัวในไตรมาส 2/2565 แค่ชั่วคราว จะกลับสู่ระดับปกติตั้งแต่ไตรมาส 3/2565 เป็นต้นไป
คงประมาณกำไรปกติปี 2565 ที่ 501 ล้านบาท (โต 63% เทียบช่วงเดียวกันของปีก่อน) คาดกำไรจะขยายตัวดีตั้งแต่ไตรมาส 2/2565 เป็นต้นไป จากรายได้ในประเทศที่เติบโตต่อเนื่อง และรายได้ต่างประเทศที่ฟื้นตัว
ด้านราคาหุ้น underperform SET -3% ใน 1 เดือนที่ผ่านมา อย่างไรก็ตาม เรายังคงแนะนำ “ซื้อ” โดย valuation ไม่แพง ปัจจุบันเทรดอยู่ที่ 2022EPER ที่ 27.6x เทียบกับการเติบโตของกำไรปกติปี 2565 โต 63% เทียบช่วงเดียวกันของปีก่อน และปี 2566 โตต่อเนื่องโต 30% เทียบช่วงเดียวกันของปีก่อน